b'\n_START_ARTICLE_\n.gal\n_START_PARAGRAPH_\n.gal je zemljopisna vr\xc5\xa1na internetska domena koja je namijenjena za ozna\xc4\x8davanje Galicijaca, galicijskog jezika i galicijske kulture. Domena je predlo\xc5\xbeena 2007. godine. ICANN ju je odobrio 14. lipnja 2013.. Uvedena je 2014. godine. Prva 93 domenska imena spojena su na internet 25. srpnja 2014. godine. Registar domenskih imena vodi Asociaci\xc3\xb3n PuntoGal koji je i pokrovitelj._NEWLINE_Inicijativu je poduprlo vi\xc5\xa1e od 13 700 osoba i 110 ustanova u Galiciji, uklju\xc4\x8duju\xc4\x87i relevantne kulturne ustanove kao \xc5\xa1to su Kraljevska galicijska akademija, Galicijsko kulturno vije\xc4\x87e te jo\xc5\xa1 tri galicijska sveu\xc4\x8dili\xc5\xa1ta. Ustanovi Asociaci\xc3\xb3n PuntoGal dana je zada\xc4\x87a uspostaviti zakladu koja \xc4\x87e reinvestirati novac u projekte koji promi\xc4\x8du galicijski jezik i kulturu na podru\xc4\x8dju novih tehnologija.'